जिस तरह से हृदय की गहराइयों से अटलजीकी संवेदनशीलता काव्य बनकर प्रस्फुटित होती थी उसी तरह से जनता ने भी उनसे प्रेम किया था, हृदय की गहराइयोंसे। जब जनता उन्हें भारत के प्रधानमंत्री के रूप में शपथ लेते देखना चाहती थी तब सोशल मीडिया भी नहीं था, ना कोई ट्रोलों की फौज थी। आज तो इस बात की कल्पना भी करना मुश्किल है कि अपनी खुद की ट्रोलों की फौज के बिना या अपने स्तुतिगान करनेवाले पत्रकारों के बिना भी कोई लोकप्रिय हो सकता है। खुद को प्रधानमंत्री के दावेदार बनाने के लिए उन्हें खुद या अपने स्तुतिपाठकों के जरिये पार्टी में दबाव नहीं बनाना पड़ा था। उनके नेतृत्व में दुसरे से छीन लेनेवाला स्वार्थ नहीं था। और ये बात उन्हें सर्व-स्वीकृत, सर्वमान्य नेता बनाती है।